
  R E P U B L I K A    H R V A T S K A

 KRAPINSKO-ZAGORSKA ŽUPANIJA

               OPĆINA PETROVSKO
                 OPĆINSKO VIJEĆE

KLASA:363-01/19-01/09
URBROJ:2140/02-01-19-2

Petrovsko,            2019.

 
Na temelju članka 104., stavka 1. Zakona o komunalnom gospodarstvu         („Narodne novine“ broj 68/18 i 110/18) i članka 15. Statuta Općine Petrovsko ("Službeni glasnik Krapinsko-zagorske županije" broj 10/13. i 12/18.), Općinsko vijeće Općine Petrovsko na ... sjednici održanoj dana ... 2019. godine,  donijelo je  
O  D  L  U  K  U
o komunalnom redu

I. OPĆE ODREDBE

Članak 1.


Ovom Odlukom o komunalnom redu (u daljnjem tekstu: Odluka) za područje Općine Petrovsko propisuje se:
1. uređenje naselja,

2. način uređenja i korištenja površina javne namjene 
3. održavanje čistoće i čuvanje površina javne namjene

4. prikupljanje, odvoz i postupanje sa prikupljenim komunalnim otpadom,

5. uklanjanje snijega i leda,

6. uklanjanje protupravno postavljenih predmeta,

7. mjere za provođenje komunalnog reda,

8. prekršajne odredbe, kazne za učinjene prekršaje.
II. UREĐENJE NASELJA
Članak 2.

     Pod uređenjem naselja, u smislu ove Odluke, razumijeva se: uređenje vanjskih dijelova zgrada, okućnica, dvorišta zgrada i ograda u vlasništvu fizičkih ili pravnih osoba u dijelu koji je vidljiv sa površina javne namjene, određivanje uvjeta za postavljanje tendi, reklama, plakata, spomen-ploča na građevinama i druge urbane opreme. 

    Uređenjem naselja u smislu ove Odluke smatra se i određivanje uvjeta glede oblika, položaja, roka i načina postavljanja pokretnih stvari na području Općine, a čije postavljanje utječe na izgled naselja.

Pokretnim stvarima iz prethodnog stavka smatraju se osobito: montažni kiosk do 12 m2, nadstrešnica za čekanje javnog prijevoza, oglasne ploče, izložbeni ormarići, reklame, tende, klima uređaji, zaštitni stupići i ograde, dječja igrališta (ljuljačke, klackalice i dr.), štandovi i naprave za prodaju pića, napitaka, sladoleda, i ambulantna prodaja robe, peći za plodine i druge naprave, zatim pokretne naprave kao što su stolovi, stolice, klupe, suncobrani, pokretne ograde, cvjetne vaze i druge naprave ispred ugostiteljskih objekata ili obrtničkih radionica, te luna parkovi i slične naprave).
Članak 3.


Pokretne stvari iz članka 2. ove Odluke mogu se postavljati na javnim površinama i nekretninama u vlasništvu Općine ili u vlasništvu fizičkih i pravnih osoba na području općine, po rješenju Jedinstvenog upravnog odjela Općine Petrovsko.

Kada se pokretne stvari postavljaju na nekretninama u vlasništvu Općine, vlasnik pokretnih stvari obveznik je plaćanja naknade za korištenje javne površine, koja će se odrediti posebnom odlukom nadležnog tijela.
Članak 4.


Trgovačka društva, udruge građana te druge pravne i fizičke osobe, koje su na to obvezni na osnovi posebnih propisa, ističu na zgradi na kojoj koriste poslovni prostor, odnosno u kojoj imaju sjedište, odgovarajući naziv ili tvrtku.

Naziv, odnosno tvrtka mora biti čitljivo i pravilno ispisan i uredan te okvirnih dimenzija 0,5 m2, ako posebnim propisom nije drukčije uređeno.

Članak 5.

Naziv ili tvrtka mogu se postavljati na temelju rješenja Jedinstvenog upravnog odjela Općine Petrovsko.

Uz zahtjev za izdavanje rješenja za postavljanje naziva, odnosno tvrtke prilaže se slijedeća dokumentacija:
· prijedlog rješenja naziva s sadržajem,
· pravna osnova (rješenje o registraciji firme, odobrenje za rad i sl.),
· vlasnički list, odnosno suglasnost vlasnika zgrade.
Članak 6.


Pravne i fizičke osobe iz članka 4. ove Odluke dužne su u roku od 15 dana od dana prestanka djelatnosti, odnosno od preseljenja iz zgrade u kojoj su obavljali djelatnost ili imali sjedište, naziv ukloniti, a o tome u roku od 15 dana izvijestiti Jedinstveni upravni odjel Općine Petrovsko.
Članak 7.


Na području Općine Petrovsko mogu se postavljati reklamni panoi, ploče i druge konstrukcije, ali na površinama koje odredi Jedinstveni upravni odjel Općine Petrovsko.


Jedinstveni upravni odjel određuje i visinu naknade za korištenje površina, za postavljanje reklamnih panoa i sl.
Članak 8.


Rješenje za postavljanje predmeta iz članka 7. ove Odluke izdaje Jedinstveni upravni odjel. U tom rješenju odredit će se mjesto, način, rokovi i uvjeti za postavljanje tih predmeta. Uz zahtjev za traženje odobrenja  iz stavka 1. ovog članka potrebno je priložiti:
· nacrt pročelja zgrade,

· odgovarajuću dokumentaciju sukladno Zakonu o prostornom uređenju i gradnji,
· suglasnost vlasnika zgrade, odnosno vlasnika ili korisnika zemljišta. 

U postupku rješavanja zahtjeva za postavljanje predmeta iz stavka 1. ovog članka na površine i objekte koji su kulturna dobra, potrebno je pribaviti prethodno odobrenje tijela državne uprave nadležnog za zaštitu kulturnih dobara.
Članak 9.


Predmeti iz članka 8. ove Odluke moraju biti tehnički i estetski uređeni, sukladni okolnim objektima i okolišu, a kad se postavljaju uz prometnice, ne smiju ni na koji način ugrožavati sigurnost prometa.

Članak 10.


Predmeti iz članka 9. ove Odluke moraju se održavati čistim, urednim i ispravnim, a dotrajali i oštećeni se moraju zamijeniti novima.

Kvarovi na svjetlećim reklamama moraju se ukloniti u roku od 5 dana, a dotrajale ili oštećene moraju se u istom roku ukloniti.

Članak 11.


Plakati, oglasi, smrtovnice i slične objave, (u daljnjem tekstu: plakati) mogu se postavljati samo na oglasnim pločama, oglasnim konstrukcijama i oglasnim ormarićima, koje se postavljaju na površinama koje odredi Jedinstveni upravni odjel Općine Petrovsko.

Zabranjuje se oglašavanje na nepredviđenim mjestima i objektima, a naročito se zabranjuje oglašavanje na drveću, rasvjetnim ili telefonskim stupovima.


Skidanje plakata i čišćenje mjesta koja nisu predviđena za plakatiranje pada na teret priređivača priredbi ili na pravnu ili fizičku osobu koja nešto reklamira.
       U slučaju nemogućnosti identifikacije počinitelja, Općina Petrovsko će trošak uklanjanja plakata odaslati na račun onoga čija se poruka oglašava.


Zabranjeno je oštećivanje, kidanje ili prljanje postavljenih plakata te skidanje od neovlaštenih osoba. 
Članak 12.


Iznimno, u vrijeme predizborne i druge promidžbe, organizacije događanja tijekom godine (obilježavanje državnih blagdana i praznika, posebne prigode, cirkus i dr.), te u izuzetnim prilikama, mogu se postavljati stalci s panoima, kartoni za lijepljenje plakata, natpisi na platnu (transparenti) i drugi ukrasi i na drugim prikladnim mjestima, na temelju odobrenja Jedinstvenog upravnog odjela. 
      Oznake i obilježja moraju se ukloniti u roku tri dana nakon prestanka razloga zbog kojih su postavljeni.

Korisnici odobrenja iz stavka 1. ovog članka dužni su oznake i obilježja ukloniti u roku tri dana nakon prestanka razloga zbog kojih su postavljeni, a površine ostaviti čistim i urednim.

Ovlaštenik postavljanja plakata dužan je osigurati da plakati budu u urednom stanju, a oštećene, zaprljane i zastarjele plakate odmah ukloniti ili zamijeniti.


Zabranjeno je prljanje i oštećivanje istaknutih plakata, te skidanje od neovlaštene osobe.


Članak 13.


Izlozi, izložbeni ormarići i slični predmeti koji su postavljeni na javnoj površini moraju biti uredni, tehnički i estetski oblikovani, odgovarajućeg osvjetljenja i u skladu sa izgledom zgrade i okoliša.


Predmeti iz prethodnog stavka mogu se postavljati na temelju rješenja Jedinstvenog  upravnog odjela, a na temelju zahtjeva fizičke ili pravne osobe.

Uz zahtjev za odobrenje treba priložiti nacrt, tehnički opis sa pročeljem zgrade i dokaz o vlasništvu ili suglasnost vlasnika zgrade.
Članak 14.


Izlozi trgovina fizičkih ili pravnih osoba  moraju se redovito uređivati i čistiti. U izlozima se ne smije držati ambalaža niti skladištiti roba, te nije dozvoljena neposredna prodaja robe iz izloga.


Izlozi moraju biti osvijetljeni tijekom cijele noći.


Izvan izloga nije dopušteno izlagati robu, osim izuzetno prema odobrenju Jedinstvenog upravnog odjela.

Članak 15.


Zaštitne naprave (tende, platna i sl.) iznad izloga ili ispred ugostiteljskih objekata fizičkih ili pravnih osoba moraju biti uredne i neoštećene, estetski dotjerane, te postavljene na taj način da ne ometaju pješački ili cestovni promet.


Sve zaštitne naprave koje se nadvijaju na javnu površinu ili izlaze prema njoj mogu se postaviti samo uz odobrenje Jedinstvenog upravnog odjela

Postavljanje zaštitnih naprava neće se odobriti ako bi one zbog samog postavljanja umanjivale arhitektonske ili ambijentalne vrijednosti zgrade na koju se namjeravaju postaviti, odnosno ako se ne bi uklapale u izgled naselja i okoliš.


Ostale pokretne naprave (automati za prodaju pića i sladoleda, ambulantna prodaja robe, peći za pečenje plodina, stolovi, stolice klupe, pokretne ograde, cvjetne vaze, suncobrani, štandovi, šatori u kojima se obavlja promet robom, ugostiteljska djelatnost, djelatnost cirkusa i slične zabavne radnje, te dr.) postavljaju se suglasno odredbama prostorno planskih dokumenata i drugih akata, a na temelju rješenja Jedinstvenog upravnog odjela.

Rješenjem iz stavka 2. ovog članka utvrdit će se uvjeti (mjesto, rok, izgled i dr.) postavljanja pokretnih naprava.
Članak 16.


Na javne površine mogu se postavljati kiosci temeljem posebne Odluke načelnika Općine, odnosno Općinskog vijeća Općine Petrovsko, a temeljem rješenja kojeg na zahtjev korisnika izdaje Jedinstveni upravni odjel Općine Petrovsko.


U povodu državnih i drugih blagdana, obljetnica i manifestacija može se posebno organizirati uređenje Općine.



Objekti, uređaji i oprema što služe za posebno uređenje Općine u smislu stavka 2. ovog članka, mogu biti izgrađeni i postavljeni za vrijeme trajanja državnih i drugih blagdana, obljetnica i manifestacija.



Objekti, uređaji i oprema što služe za posebno uređenje Općine u smislu stavka 2. ovog članka, moraju se održavati čistim i urednim.  

Članak 17.




Radi otklanjanja štetnih utjecaja za život i zdravlje ljudi, vlasnici, odnosno korisnici obiteljskih kuća, okućnica, predvrtova, vrtova, korisnici stanova i poslovnih prostorija u zgradama, neizgrađenog građevinskog zemljišta, dužni su dvorišta, okućnice i ograde tih zgrada uz javne površine redovno održavati u urednom stanju, a osobito:
·  obrezivati ogradno raslinje,
·  kositi travu,

·  obnavljati nasade,
·  materijal i stvari koji ne koriste  uredno složiti, odnosno ukloniti sa okućnice

·  uklanjati i uništavati ambroziju i druge štetne biljke

Članak 18.




Ograde uz javne površine moraju biti izrađene sukladno zakonskim propisima i prostorno planskim dokumentima, na način da se uklapaju u okoliš, a što je više moguće od ukrasne živice te ne smiju biti izvedene od bodljikave žice, šiljaka i sl.

Fizičke i pravne osobe dužne su ulične ograde održavati urednima. 

Ograde od ukrasne živice i drveće uz javne površine i javne prometne površine moraju se redovito održavati i orezivati tako da ne prelaze preko regulacijske linije ili katastarske međe na iste, ne zaklanjanju preglednost, ne ometaju normalno kretanje pješaka i prometovanje vozila te da ne zaklanjaju prometnu i svjetlosnu signalizaciju, rasvjetu ili zračne vodove.
Članak 19.


       Vrtove, voćnjake, vinograde, kao i neizgrađena građevinska zemljišta u pojasu uz javne površine fizičke i pravne osobe koje to zemljište koriste moraju održavati urednima. 
       Okućnice i dvorišta stambenih i poslovnih zgrada u dijelu koji je vidljiv površini javne namjene moraju se održavati čistima i urednima.


       Zabranjeno je u dvorištu i oko zgrada držati otpad i dotrajale stvari (automobilske olupine, gume, stare strojeve, daske i slično) koje svojim izgledom i neredom narušavaju uredan izgled naselja.


      Travnjaci se moraju održavati na način da trava ne bude viša od 20 centimetara, redovito rezati živicu, uklanjati šikaru, smeće, građevinski otpad, plijeviti grmlje, rezati suhe grane te uklanjati stabla koja ugrožavaju sigurnost ljudi i imovine na javnim površinama.

                  Dvorišta i vrtovi moraju se koristiti na način da s njih ne dolaze nikakvi štetni utjecaji na javne površine, susjedne građevine, komunalne objekte i uređaje i druge površine. 
      Ukrasni nasadi, voćke i druga stabla ne smiju svojim granama prelaziti na javne površine, te ne smiju biti posađene tako da otežavaju preglednost odvijanja prometa.


      Ako se dvorište ne održava urednim, a posebice dio koji je vidljiv s javne površine, komunalni redar naredit će vlasniku, odnosno korisniku da se uklone uočeni nedostaci.

                 Ako postoji opasnost od rušenja stabla na javnu površinu i ozljeđivanja ljudi i/ili oštećenja imovine, komunalni redar će rješenjem narediti vlasniku, odnosno korisniku, zemljišta sječu stabla.


     Ukoliko vlasnici, odnosno korisnici dvorišta u ostavljenom roku ne postupe sukladno nalogu komunalnog redara, komunalni redari će im izdati obavezni prekršajni nalog, izreći novčanu kaznu, nedostatak će otkloniti Općina Petrovsko, putem treće osobe na trošak vlasnika ili korisnika zemljišta sukladno zakonskim propisima.
III. NAČIN UREĐENJA I KORIŠTENJA POVRŠINA JAVNE NAMJENE
Članak 20.
                   Pod površinom javne namjene smatra se svaka površina čije je korištenje namijenjeno svima i pod jednakim uvjetima.


Javno-prometne površine u naseljima sukladno tehničkim mogućnostima u pravilu moraju biti osvijetljena, a objekti i uređaji javne rasvjete u vlasništvu su Općine Petrovsko.

Brigu o postavljanju i održavanju javne rasvjete vodi Općina, a obavljanje istih poslova može se ugovorom povjeriti društvu registriranom za tu djelatnost, u skladu sa Zakonom.


Prigodom proširenja javne rasvjete imat će se u vidu značenje pojedinih dijelova naselja na području općine, pojedinih javnih površina i potrebe građana.


Odluku o proširenju javne rasvjete donosi načelnik Općine.

Objekti, uređaji i oprema javne rasvjete moraju se redovito održavati (mijenjati neispravne svjetiljke i sl.), a u skladu sa godišnjim Programom održavanja objekata komunalne infrastrukture. 
       Zabranjeno je oštećivanje i uništavanje rasvjetnih stupova i rasvjetnih tijela. 
       Na rasvjetne stupove nije dozvoljeno postavljanje oglasa, obavijesti, reklama i slično bez odobrenja nadležnog Jedinstvenog upravnog odjela.

Članak 21.

U smislu odredaba ove Odluke objektima javne namjene smatraju se:

· javni zdenci i izvorišta,

· spomen ploče,

· telefonske govornice, poštanski sandučići,

· koševi za smeće,

· oprema dječjih igrališta,

· klupe na javnim površinama,

· zaštitni stupići i sl.


Objekti javne namjene moraju se držati u čistom, urednom i ispravnom stanju, te se ne smiju oštećivati i uništavati.

Objektima javne namjene upravlja i brine o njihovom održavanju pravna ili fizička osoba kojoj su isti dani na upravljanje od strane Općine Petrovsko.

Iznimno, o objektima javne namjene kao što su telefonske govornice i poštanski sandučići, brine pravna osoba određena posebnim propisima.
IV. ODRŽAVANJE ČISTOĆE I ČUVANJE POVRŠINA JAVNE NAMJENE
Članak 22.

Pod održavanjem čistoće i čuvanjem površina javne namjene, u smislu ove Odluke, smatra se:
· čišćenje površina javne namjene,

· određivanje mjera za čuvanje površina javne namjene.
Članak 23.

Javnim površinama u smislu odredaba ove  Odluke smatraju se:

1. javno-prometne površine: ulice, ceste, javni putevi, trgovi, nogostupi, javne stube, javni prolazi, mostovi, parkirališta i slične površine;

2. javne zelene površine: parkovi, drvoredi, živice, travnjaci, cvjetnjaci, skupine stabala, dječja igrališta, zelene površine uz javne ceste u naseljima i slične površine;

3. groblja, posebna parkirališta, taksi stajališta, površine i objekti što su namijenjeni za javne priredbe, tržnice i slični prostori.
Članak 24.


Javne površine koriste se u skladu s njihovom namjenom i ne smiju se onečišćavati, oštećivati i uništavati.

Zabranjeno je bacanje ili ostavljanje, odnosno  odlaganje bilo kakvog otpada na javnim površinama.


Vlasnici i korisnici zemljišta koja graniče s javnom prometnom površinom moraju održavati i čistiti javnu površinu između zemljišta i kolnika.

Održavanje i čišćenje javnih površina iz prethodnog stavka obuhvaća:
- uređenje i iskop zemlje iz odvodnih jaraka u količini za normalno protjecanje vode,

- košnja trave, obrezivanje granja sa stabala i obrezivanje živice.

Radovi iz prethodnog stavka vezani za uređenje odvodnih jaraka moraju se izvršiti najmanje jednom godišnje, a radovi na košnji trave i uređenju zelenila trebaju se izvršiti najmanje dva puta godišnje u tekućoj godini.


Ukoliko se ne izvrše obveze propisane stavkom 3. i 4. ovog članka iste će se izvršiti putem treće osobe, a na teret korisnika zemljišta koji nisu izvršili svoju obvezu.

Članak 25.


Javne površine moraju se redovito održavati čistim i urednim.


Održavanje čistoće podrazumijeva uklanjanje smeća s javnih površina, čišćenje i pranje javnih površina, pražnjenje i održavanje koševa za smeće.
Članak 26.


Održavanje čistoće javnih površina je redovno i izvanredno.


O redovnom održavanju čistoće javnih površina brine pravna ili fizička osoba kojoj je povjereno obavljanje komunalne djelatnosti održavanja čistoće.


Redovno održavanje čistoće obavlja se svakodnevno, odnosno prema Programu čišćenja koji utvrđuje načelnik Općine Petrovsko, na prijedlog  Jedinstvenog upravnog odjela.

Izvanredno održavanje čistoće javnih površina obavlja se prema izuzetnoj potrebi, na zahtjev Jedinstvenog upravnog odjela.

Članak 27.

Iznimno od odredbi prethodnog članka ove Odluke, na javnim površinama koje su date na korištenje, upravljanje ili zakup, čistoću održava fizička ili pravna osoba kojoj je javna površina data u zakup, odnosno koja s njom upravlja ili je koristi.


Izvođač građevinskih radova na javnoj površini dužan je istu održavati i čistiti tijekom radova te je nakon izvođenja radova ostaviti u saniranom i urednom stanju.


Nakon završenih radova na prekopu javne površine izvođač je dužan u roku od 7 dana zatražiti pregled sanirane površine od strane Jedinstvenog upravnog odjela, kako bi se utvrdilo da su radovi na sanaciji izvedeni na zadovoljavajući način.
Članak 28.


Na javnim prometnim površinama kao što su ulice, parkovi, trgovi i druge javne površine radi skupljanja otpadaka moraju se postaviti koševi za otpatke, a po potrebi i posude odgovarajuće veličine.


Koševi i posude za odlaganje otpadaka na javnim površinama nabavlja, postavlja, održava i redovno prazni korisnik javnih površina.
Članak 29.

Koševi za odlaganje otpadaka se po mogućnosti postavljaju na samostojeći nosač i mogu biti postavljene na način da se mogu prazniti i čistiti odvajanjem od nosača.

Zabranjeno je postavljanje koševa za odlaganje otpadaka na stupovima na kojima se nalaze prometni znakovi, na drveće i na spomenike kulture.

O izgledu i obliku koševa te o lokacijama za postavu istih odobrenje daje Jedinstveni upravni odjel, a na zahtjev korisnika javne površine, odnosno pravne osobe zadužene za održavanje čistoće na javnim površinama. 
Članak 30.


Na javne površine ne smije se bacati niti ostavljati bilo kakav otpad, a osobito je zabranjeno:
· ostavljati predmete i stvari koje onemogućuju nesmetano korištenje javne površine,
· ispuštati otpadne, oborinske vode ili otpadne vode iz gnojnica i septičkih jama,
· bacati ili ostavljati izvan koševa i posuda za smeće bilo kakav otpad,

· oštećivati koševe ili druge posude za otpad,

· bacati goruće predmete u koševe ili druge posude za odlaganje otpadaka,

· paliti otpad,

· onečišćivanje javnih površina od strane kućnih ljubimaca, (psi, mačke),
· nanošenje blata s gradilišta ili poljoprivredne površine na javnu prometnu ili zelenu površinu,

· vožnja automobilom, biciklom, motociklom, zaprežnim kolima ili drugim prometnim sredstvom po zelenoj površini, osobito kroz park, dječja igrališta, cvjetnjake i sl., te parkiranje istih na toj površini,
· popravak, servisiranje i pranje vozila,
· ostavljati vozila ili dijelove vozila koja nisu u voznom stanju
· obavljati bilo kakve radnje kojima se onečišćuje ili oštećuje površina javne namjene.

Vozilom koje nije u voznom stanju smatra se vozilo  koje nema registarske tablice ili nije registrirano, nedostaje mu motor, jedan ili više kotača te jedno ili više stakala, dio karoserije ili slično.

Vlasnik vozila koje nije u voznom stanju upozorit će se da vozilo u roku od 8 dana ukloni s javne površine. 

Ako nije moguće utvrditi vlasnika vozila koje nije u voznom stanju ili ako upozoreni vlasnik ne ukloni vozilo u određenom roku, to će se vozilo smatrati napuštenom stvari i kao komunalni otpad  ukloniti s mjesta na kojem je ostavljeno. 

Ukoliko je vlasnik poznat, vozilo će se ukloniti na trošak vlasnika.
Članak 31.



Vozila koja sudjeluju u prometu ne smiju onečišćivati ulice, trgove i druge javno prometne površine.


Vozila koja prevoze tekući ili sipki materijal moraju imati sanduke i karoserije iz kojih se materijal ne može prosipati niti curiti.



Vozila koja prevoze papir, sijeno, slamu, piljevinu, lišće i drugi rasuti teret moraju se prekriti ceradom ili na drugi način osigurati da se materijal ne prosipa po javno-prometnim površinama.



Vozila koja se uključuju u javni promet ne smiju imati onečišćene kotače.

Članak 32.

Zabranjeno je puštanje pasa na javne površine bez nadzora vlasnika, odnosno psi moraju biti vezani remenom s košaricom na njušci dok se nalaze na javnoj površini pod nadzorom vlasnika, odnosno osobe zadužene za njih.
      Vlasnici pasa, mačaka i drugih životinja dužni su očistiti javnu površinu kada je onečišćena izmetima njihovih životinja. 
Članak 33.

Na javnim površinama ne smiju se bez traženog odobrenja i rješenja Jedinstvenog upravnog odjela postavljati skele ili obavljati bilo kakvi radovi, osim radovi redovnog održavanja i čišćenja.

Članak 34.

Za istovar, smještaj i utovar građevinskog i drugog materijala, podizanje skela, popravak i čišćenje vanjskih dijelova građevine i slične građevinske radove može se samo privremeno, uz rješenje Jedinstvenog upravnog odjela, zauzeti javna površina. 

U rješenju će se odrediti uvjeti i način istovara, smještaja i utovara građevinskog materijala, mjere sigurnosti, rok i opseg privremenog zauzimanja, kao i druge mjere (čišćenje) koje treba poduzeti tijekom i nakon izvođenja radova.

Odmah po završetku radova iz prethodne stavke, te uklanjanja materijala i uređenja javne površine, korisnik površine dužan je obavijestiti Jedinstveni upravni odjel, nakon čega će komunalni redar provjeriti stanje, te ako utvrdi da postoji kakvo oštećenje na istoj, naložit će korisniku rješenja da u određenom roku o svom  trošku korištenu površinu dovede u prijašnje stanje.

U slučaju zauzimanja javne površine u duljem vremenskom razdoblju bez rješenja Jedinstvenog upravnog odjela Općine Petrovsko, komunalni redar će poduzeti radnje navedene u stavku 3. ovog članka.

Članak 35.

Javne površine mogu se prekopavati samo uz prethodnu suglasnost Jedinstvenog upravnog odjela.


Izvođač, odnosno investitor prekopavanja dužan je najkasnije 3 dana prije prekopavanja zatražiti suglasnost.

Iznimno, zbog poduzimanja hitnih mjera, suglasnost se može zatražiti usmenim putem neposredno prije prekopavanja. 

Prekopavanje se smije vršiti samo kad to dopuštaju povoljne atmosferske prilike.


Za vrijeme prekopavanja prometne površine, mora se osigurati propisno prometovanje barem u jednom pravcu na što bolji način uz suglasnost Jedinstvenog upravnog odjela.

Nadzor prekopa vrši komunalni redar.

Nakon završetka radova izvođač je obvezan dovesti javnu površinu te sve eventualno napravljene propuste i oštećenja na infrastrukturi, priključcima i sl., u prijašnje stanje, urediti je i pozvati komunalnog redara na uviđaj izvršenog da bi isti mogao provesti postupak kao u slučaju iz članka 34. stavka 3. ove Odluke.
Članak 36.

Za istovar drva, ugljena i slično te za piljenje ogrjevnog drva mogu se privremeno zauzeti javne površine, ali tako da se ne ometa cestovni i pješački promet.


Drva, ugljen i slični materijali moraju se ukloniti sa javne površine najkasnije do noći te se ista mora očistiti.
Članak 37.

Roba i drugi slični predmeti mogu se privremeno istovariti na javnim površinama, osim na mjestima gdje je to zabranjeno iz razloga sigurnosti prometa, samo u slučaju nedostatka druge površine, s napomenom da se utovar i istovar mora odvijati brzo i bez zastoja i to tako da se ne ugrožava sigurnost prolaznika i ne zaustavlja promet.
Članak 38.

Uređivanje i održavanje nerazvrstanih cesta provodi se aktivnošću i suradnjom Vijeća mjesnih odbora.


Vlasnici, odnosno korisnici zemljišta uz nerazvrstanu cestu dužni su uz prometni cestovni i pješački pojas čistiti grabe, raslinje i sl.


Širina bankine uz nerazvrstanu cestu mora se održavati i ostaviti slobodnom za prometovanje barem u širini od 50 cm, s napomenom da zbog određenih specifičnih uvjeta na terenu najmanja širina bankine može biti 30 cm. 

U slučaju zadiranja u cestovni pojas komunalni redar će rješenjem naložiti vraćanje istog u prvobitno stanje, a protiv osobe koja je oštetila cestovni pojas poduzet će se prekršajne sankcije.


Poljoprivredno zemljište uz cestu iz prethodnog stavka, smije se obrađivati na najmanjoj udaljenosti od pola metra (50 cm) od ruba kolnika ceste ukoliko između nema cestovnog jarka. 

V. PRIKUPLJANJE, ODVOZ I POSTUPANJE SA PRIKUPLJENIM KOMUNALNIM OTPADOM

Članak 39.

Komunalnim otpadom u smislu odredbi ove Odluke smatra se miješani komunalni otpad, biorazgradivi komunalni otpad te krupni (glomazni) otpad koji nastaje u kućanstvu (kućanski aparati, pokućstvo, sanitarni uređaji i slično.
Članak 40.
Na području Općine Petrovsko javnu uslugu prikupljanja komunalnog otpada pruža Krakom d.o.o., Gajeva 20, 49000 KRAPINA (u daljnjem tekstu: Krakom), sukladno zakonu kojim se uređuje održivo gospodarenje otpadom, podzakonskom aktu kojim se uređuje gospodarenje komunalnim otpadom, općem aktu Općine Petrovsko kojim se uređuje način pružanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području općine Petrovsko  te općem aktu Općine Petrovsko o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području općine Petrovsko.
Članak 41.
Korisnik javne usluge prikupljanja komunalnog otpada (u daljnjem tekstu: Korisnik) je pravna ili fizička osoba koja je vlasnik nekretnine, odnosno posebnog dijela nekretnine i korisnik nekretnine, odnosno posebnog dijela nekretnine kada je vlasnik nekretnine, odnosno posebnog dijela nekretnine obvezu plaćanja ugovorom prenio na korisnika i o tome obavijestio Krakom.

Korisnik je obvezan:

· koristiti javnu uslugu prikupljanja komunalnog otpada i predati komunalni otpad Krakom-u na području na kojem se nalazi nekretnina Korisnika,

· osigurati o svome trošku propisni smještaj spremnika za komunalni otpad,

· odlagati komunalni otpad isključivo u odgovarajuće spremnike za otpad, na za to predviđena mjesta, sukladno vrsti otpada i namjeni spremnika, poštujući pritom pravila o odvojenom prikupljanju različite vrste komunalnog otpada te pravila sustava prikupljanja komunalnog otpada iz općeg akta Općine Petrovsko kojim se uređuje način pružanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području općine Petrovsko,

· iz komunalnog otpada izdvojiti papir, staklo, plastiku, metal i drugi korisni otpad (u daljnjem tekstu: reciklabilni otpad),

· predavati reciklabilni otpad, problematični otpad i krupni (glomazni) otpad odvojeno od ostalog komunalnog otpada te u svemu postupati s komunalnim otpadom na način određen zakonom kojim se uređuje održivo gospodarenje otpadom, podzakonskim aktu kojim se uređuje gospodarenje komunalnim otpadom i općim aktom Općine Petrovsko kojim se uređuje način pružanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području općine Petrovsko te ovom Odlukom.

Članak 42.

Krakom je obvezan:

· pružati javnu uslugu prikupljanja komunalnog otpada u skladu s utvrđenim rasporedom te primjenjivim standardima propisanim za obavljanje djelatnosti,

· upoznati Korisnike sa Programom odvoza otpada,

· osigurati Korisniku odgovarajući spremnik za komunalni otpad (u daljnjem tekstu: spremnik),

· označiti spremnik oznakom,

· preuzeti sadržaj spremnika od Korisnika,

· redovito odvoziti komunalni otpad na način utvrđen Programom odvoza otpada,

· odgovarati za sigurnost, redovitost i kvalitetu javne usluge prikupljanja komunalnog otpada,

prilikom pružanja javne usluge prikupljanja komunalnog otpada poduzimati mjere zaštite površina javne namjene, higijenske i sanitarne mjere te pridržavati se propisa o održivom gospodarenju otpadom i zaštiti okoliša te u svemu postupati s komunalnom otpadom u skladu sa zakonom kojim se uređuje održivo gospodarenje otpadom, podzakonskim aktom kojim se uređuje gospodarenje komunalnim otpadom te općim aktom Općine Petrovsko kojim se uređuje način pružanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području općine Petrovsko te ovom Odlukom.
Članak 43.
     Spremnici se moraju postaviti i označiti u svemu sukladno općem aktu Općine Petrovsko kojim se uređuje način pružanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području Općine Petrovsko.

     Mjesto za postavljanje spremnika na površini javne namjene određuje Jedinstveni upravni odjel Općine Petrovsko sukladno odredbama općeg akta Općine Petrovsko kojim se propisuju uvjeti za postavljanje predmeta i privremenih objekata.

     Mjesto na kojem se postavlja spremnik na površini javne namjene mora se označiti bojom ili na drugi način označiti.

     Spremnici na površini javne namjene moraju se smjestiti tako da ne ugrožavaju sigurnost prometa, da su na strminama osigurani od pomicanja i da su dostupni specijalnom vozilu za odvoz otpada.

Članak 44.
       U spremnike za miješani komunalni otpad zabranjeno je odlagati otpadni papir, metal, plastiku, staklo, tekstil, problematični otpad, krupni (glomazni) otpad i zeleni otpad.

      U spremnike za miješani komunalni otpad zabranjeno je odlagati opasni i tehnološki otpad, otpadni građevinski materijal, leševe životinja, akumulatore, autogume, električne baterije, granje, otpad iz vrta, žar te tekuće i polutekuće tvari.

      Korisniku koji je pravna ili fizička osoba - obrtnik zabranjeno je odlagati ambalažni otpad u i pored spremnika.


Nije dozvoljeno odlagati otpad izvan spremnika ili u količinama koje premašuju volumen dodijeljenog spremnika.
Članak 45.

Zabranjeno je na javnim površinama, poljoprivrednom zemljištu, u šumama, te uz prometnice ili bilo gdje to nije odobreno posebnom odlukom odlaganje kućnog ili bilo kakvog drugog otpada. 

Zabranjeno je u kontejnerima postavljenim na prostoru groblja, odlaganje bilo kojeg otpada osim nastalog na Mjesnom groblju. 

Zabranjeno je oštećivati spremnike, po njima crtati i pisati.
Članak 46.

Krakom-u, kojemu je povjereno prikupljanje i odvoz komunalnog otpada vrši i prikupljanje i odvoz  tzv. glomaznog otpada.


Krakom je dužan obavijestiti sve korisnike o vremenu i mjestu odlaganja, prikupljanja i odvoza glomaznog otpada.


Glomazni otpad odvozi se najmanje dva puta godišnje po utvrđenom rasporedu dostavljanjem kontejnera u sva naselja.

Zabranjeno je glomazni otpad odlagati na mjesta koja nisu za to predviđena, a naročito u posude za kućno smeće.

Članak 47.

Nadzor nad ovom komunalnom djelatnošću obavlja komunalni redar.

VI. UKLANJANJE SNIJEGA I LEDA

Članak 48.

Snijeg i led uklanja se s javnih površina te s krovova zgrada uz javne površine.


Uklanjanje snijega s javnih prometnih  površina vrši fizička ili pravna osoba kojoj su povjereni navedeni komunalni poslovi temeljem Ugovora ili na drugi zakonit način, prema Planu čišćenja snijega kojeg donosi načelnik Općine sukladno prioritetima i prijedlogu Vijeća mjesnih odbora.

Na objektima na kojima postoji opasnost od klizanja, odnosno padanja snijega i leda na javnu površinu, vlasnik odnosno korisnik je dužan poduzeti odgovarajuće mjere postavljanjem snjegobrana, odnosno znakova upozorenja s ciljem zaštite pješačkog i cestovnog prometa.

Ukoliko dođe do padanja snijega sa krova na javno prometnu površinu, istu je dužan očistiti vlasnik stambenog odnosno poslovnog objekta sa čijeg je krova došlo do padanja snijega na javno prometnu površinu.  
Članak 49.

Uklanjanje snijega i leda s pločnika i nogostupa uz stambene i poslovne zgrade, trgovine te ugostiteljske i druge radnje obveza je vlasnika odnosno korisnika tih zgrada, odnosno radnji.

Uklanjanje snijega i leda s prostora oko kioska i pokretnih naprava obveza je njihovih vlasnika, odnosno korisnika. 

Rok za čišćenje snijega i leda je 24 sata po prestanku padalina.

Ako obveznici iz ovog članka ne izvrše svoju obvezu, komunalni redar ovlašten je odstranjivanje snijega ili leda naručiti od treće osobe na trošak obveznika, te izreći kaznu utvrđenu ovom Odlukom.

Prilikom odstranjivanja snijega nije dozvoljeno snijegom zatrpavati slivnike i odvodne jarke uz javno-prometne površine, kao i gomilanje snijega na tim površinama, osim uz njegove krajnje rubove ili na hrpe radi odvoženja snijega s tih površina, a sve radi održavanja tih površina prohodnima.
VII. UKLANJANJE PROTUPRAVNO POSTAVLJENIH PREDMETA
Članak 50.

Sve predmete koji se spominju u odredbama ove Odluke, a za čije je postavljanje potrebno odobrenje odnosno rješenje Jedinstvenog upravnog odjela Općine Petrovsko ili odluka Općinskog vijeća ili načelnika Općine, a koji su postavljeni ili su ostavljeni na javnoj površini 
bez tog akta ili u suprotnosti sa njim, moraju njihovi vlasnici, odnosno korisnici ukloniti na temelju rješenja komunalnog redara.

Ako se predmeti iz stavka 1. ovog članka ne uklone u za to određenom roku, komunalni redar će narediti uklanjanje istih putem treće osobe, a na trošak vlasnika odnosno korisnika uz mogućnost sankcija utvrđenih ovom Odlukom.
VIII. MJERE ZA PROVOĐENJE KOMUNALNOG REDA

Članak 51.

Komunalni redar Općine Petrovsko odnosno djelatnik zajedničke službe komunalnog redarstva nadležan je za provođenje komunalnog reda na području općine Petrovsko.

Svoje poslove, nadležnost i ovlasti komunalni redar ima i obavlja na temelju ove Odluke i Zakona o komunalnom gospodarstvu te drugih zakonskih propisa na koje se poziva ova Odluka o komunalnom redu, a osobito je ovlašten:
· nadzirati primjenu ove Odluke i drugih akata donesenih temeljem ove Odluke,
· rješenjem narediti fizičkim i pravnim osobama radnje i postupanja u svrhu održavanja komunalnog reda,

· narediti obavljanje radova, ako utvrdi da se oni obavljaju nepravilno ili nepotpuno,
· narediti obustavu radova, ako se obavljaju u suprotnosti s propisima, do konačne odluke nadležnog tijela,
· zabraniti obavljanje radova, ako se izvode bez odobrenja nadležnog tijela ili protivno tom odobrenju,
· zabraniti upotrebu neispravnog komunalnog objekta, uređaja ili naprave dok se ne uklone nedostaci,
· narediti uklanjanje predmeta, objekata ili uređaja što je postavljen bez odobrenja nadležnog tijela, protivno tom odobrenju, odnosno suprotno ovoj Odluci i propisima donesenim na osnovi ove Odluke,

· odrediti pravnim i fizičkim osobama da podnesu odgovarajući izvještaj o uklanjanju manjkavosti i nedostataka,
· izricati opomene i novčane kazne za prekršitelje,

· predložiti izdavanje prekršajnog naloga,

· podnijeti zahtjev za pokretanje prekršajnog postupka, 
· izdati rješenje o izvršenju putem treće osobe sukladno odredbama ove odluke i zakonskih propisa, na teret počinitelja,
· poduzimati druge mjere i radnje za koje je ovlašten.
Članak 52.

Komunalni redar pri obavljanju posla ima posebnu službenu iskaznicu, kojom dokazuje svoje svojstvo.


Pravne i fizičke osobe dužne su komunalnom redaru omogućiti nesmetano obavljanje dužnosti te mu dati tražene obavijesti i dokumentaciju u svrhu obavljanja njegova posla o održavanju komunalnog reda.

Ako komunalni redar  u svom radu naiđe na fizički otpor ili nasrtanje te verbalno vrijeđanje i omalovažavanje s potencijalnom opasnošću da mu bude ugrožena sigurnost može 
zatražiti aktivnu pomoć od nadležne Policijske uprave i drugih tijela državne uprave nadležnih za provođenje inspekcije i nadzora.
Članak 53.
U provedbi nadzora nad ovom Odlukom komunalni redar ovlašten je:


- zatražiti i pregledati isprave (osobna iskaznica, putovnica, izvod iz sudskog registra i slično) na temelju kojih se može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora,


- uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi kao i od drugih osoba nazočnih prilikom nadzora,


- zatražiti pisanim putem od stranke točne i potpune podatke i dokumentaciju potrebnu u nadzoru,


- prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i slično),


- obavljati i druge radnje u svrhu provedbe nadzora,


- rješenjem ili na drugi propisani način narediti fizičkim i pravnim osobama mjere za održavanje komunalnog reda propisane ovom Odlukom odnosno druge mjere propisane zakonom,


- predložiti izdavanje obveznog prekršajnog naloga,

            - naplatiti novčanu kaznu na mjestu počinjenja prekršaja od počinitelja.

Ako počinitelj ne postupi po nalogu, odnosno po odgovarajućem aktu komunalnog redara, istu činidbu u smislu uklanjanja predmeta, čišćenja, popravljanja i sl., komunalni redar će izdati rješenje o izvršenju putem treće osobe sukladno odredbama ove odluke i zakonskih propisa, na teret počinitelja.
Članak 54.

                  Jedinstveni upravni odjel Općine Petrovsko provodi i nadzire provođenje ove Odluke. 
Jedinstveni upravni odjel dužan je poslove iz stavka 1. ove Odluke obavljati u suradnji s javnim poduzećima i mjesnim odborima s područja Općine. 

                  Mjesni odbori dužni su obavještavati Jedinstveni upravni odjel Općine Petrovsko o uočenim nepravilnostima i nedostacima na svom području.  

IX. PREKRŠAJNE ODREDBE
Članak 55.

Pravna osoba kaznit će se novčanom  kaznom u visini od 500,00 - 10.000,00 kuna, obrtnik i osoba koja obavlja drugu samostalnu djelatnost novčanom kaznom u visini od 300,00 - 5.000,00 kuna, a fizička osoba novčanom kaznom u visini od 100,00 - 2.000,00 kuna i to za prekršaje:
· ako postavi pokretnu stvar iz članka 2. ove Odluke na nekretninama u vlasništvu Općine ili fizičkih i pravnih osoba bez odobrenja iz članka 3. ove Odluke

· ako postavi natpis, odnosno tvrtku iz članka 4. ove Odluke bez odobrenja iz članka 5.

· ako ne ukloni naziv ili tvrtku ili ne obavijesti nadležne o preseljenju iz članka 6. ove Odluke

· ako postavi reklamni pano, ploču ili drugu konstrukciju bez odobrenja nadležnog tijela iz članka 8.
· ako ne izradi i ne održava predmete iz članka 7., sukladno odredbi članka 9. i 10. ne otkloni kvar na svjetlećoj reklami ili ne ukloni reklamni pano, ploču ili neku drugu konstrukciju u roku iz članka 10. stavak 2. ove Odluke

· ako postavi oglas, plakat, smrtovnicu ili neku drugu objavu na nepredviđenom mjestu iz članka 11. ili bez odobrenja nadležnog tijela iz članka 12., stavak 1.
·  ako postavi izlog, izložbeni ormarić i slično protivno članku 13., stavak 1. i/ili bez odobrenja nadležnog tijela iz stavka 2.

· ako ne održava izlog, ne drži ga osvijetljenim tijekom noći ili ako izlaže robu izvan izloga sukladno članku 14. ove Odluke
· ako postavi zaštitnu napravu iz članka 15. ove Odluke bez odobrenja
· ako ne održava površine i okoliš uz javne površine sukladno odredbi članka 17., 18. i 19. ove Odluke

· ako ostavlja, baca ili odlaže bilo kakav otpad na javnoj površini (članak 24.)

· ako ne održava čistoću na javnim površinama koje su date na upravljanje, korištenje ili zakup (članak 27., stavak 1.)

· ako izvođač građevinskih radova na javnoj površini postupi protivno odredbi članka 27., stavak 2. ove Odluke
· ako vozilom onečisti javnu površinu (članak 31.)
· ako postavi skelu ili obavlja radove suprotno članku 33. ove Odluke

· ako postupi bez odobrenja ili protivno istome iz članka 34., stavak 1. i 2. ove Odluke
· ako prekopava javne površine bez suglasnosti ili protivno odredbama iz članka 35., stavak 1. do 3. ove Odluke
· ako ne osigura propisno obavljanje prometa i uz suglasnost nadležnog tijela u vrijeme prekopavanja prometne površine ili ako nakon završetka radova ne pozove komunalnog redara radi pregleda stanja ili da teren ne dovede u prijašnje stanje (članak 35., stavak 4. i 5.)

· ako se ne koristi komunalnom uslugom održavanja čistoće u dijelu koji se odnosi na skupljanje i odvoz komunalnog otpada

· ako odloži kućno smeće ili industrijski otpad, ili bilo kakav otpad protivno odredbi članka 43., 44. i 45. ove Odluke

· ako odloži glomazni otpad na mjesto koje nije za to određeno ili ga ostavi u posudi za kućno smeće (članak 46.)

· ako ne postupi sukladno odredbama članka 48. ove Odluke u svezi uklanjanja snijega i leda, odnosno poduzimanja odgovarajućih postupaka

· ako ne očisti snijeg i led prema odredbi članka 49. ove Odluke.
Članak 56.

Novčanom kaznom u iznosu od 500.00 do 10.000,00 kuna kaznit će se pravna osoba za slijedeće prekršaje :
· ako ne vrši redovito čišćenje javnih površina sukladno odgovarajućim aktima, a u skladu s odredbom članka 26., stavak 2. ove Odluke

· ako ne postavi ili postavi bez odobrenja ili neodgovarajućeg oblika ili izrade, koševe za smeće (članak 29.)
· ako ne vodi brigu o prometu, ne održava red i čistoću u vrijeme prikupljanja i odvoza otpada (članak 41.).
Članak 57.

Novčanom kaznom u iznosu od 100.00 do 2.000,00 kuna kaznit će se fizička osoba za sljedeće prekršaje :

· ako neovlašteno oštećuje, kida ili prlja plakate koji su postavljeni na dozvoljenom oglasnom mjestu (članak 11., stavak 3.)
· ako ne čisti i održava vrtove, voćnjake ili vinograd, te neizgrađeno građevinsko zemljište u pojasu uz javne površine (članak 17., 18. i 19.)

· ako postupa protivno odredbama članka 30. ove Odluke

· ako pušta psa bez nadzora, bez remena ili košarice, odnosno protivno odredbama članka 32. ove Odluke.
X. PRIJELAZNE I ZAVRŠNE ODREDBE
Članak 58.

Pravne i fizičke osobe koje od ranije ističu naziv odnosno tvrtku, koje imaju postavljene reklamne panoe i sl., koje imaju postavljene izložbene ormariće, zaštitne naprave iznad izloga te ostale pokretne naprave, a nemaju odobrenje Općine Petrovsko za postavu istih, dužne su u roku od 6 mjeseci od dana stupanja na snagu ove Odluke podnijeti zahtjev i ishoditi odobrenje nadležnog tijela prema odredbama ove Odluke.

Članak 59.

Stupanjem na snagu ove Odluke prestaje važiti Odluka o komunalnom redu (Službeni glasnik Krapinsko – zagorske županije“ broj  14/11). 
Članak 60.

Ova Odluka stupa na snagu osmog dana od dana objave u „Službenom glasniku Krapinsko- zagorske županije“.
                                                                              PREDSJEDNIK OPĆINSKOG VIJEĆA 

                                                                                                OPĆINE PETROVSKO:

Željko Vučilovski, bacc. ing. tehn. inf.

